Betogers blok N2-hoofwegArgieffoto ŉ Gedeelte van die N2-hoofweg in Kaapstad moes Maandag vir verkeer gesluit word nadat betogers oor swak dienslewering die pad versper het. Kapt. Frederick van Wyk, ŉ polisiewoordvoerder, het gesê ŉ groep mense het omstreeks 04:20 naby Airport Approachweg bymekaar gekom en dit met toilette en buitebande, wat aan die brand gesteek is, versper. Teen 11:50 was die pad steeds gesluit en verkeer is na alternatiewe roetes herlei. “Die polisie hou die situasie dop, niemand is nog in hegtenis geneem nie,” het Van Wyk gesê. -Sapa